
1.pielikums
TEHNISKĀ SPECIFIKĀCIJA

ATKLĀTĀ KONKURSA
 “Notekūdeņu attīrīšanas iekārtu vadības un automatizācijas sistēmas modernizācija”
Identifikācijas Nr. DŪ 2026/26

1. Vispārīgā informācija: Eiropas Savienības līdzfinansētā projekta “Daugavpils valstspilsētas notekūdeņu attīrīšanas iekārtu modernizācija”, Nr.2.2.1.1/1/24/A/005 (turpmāk – Projekts) ietvaros Daugavpils valstspilsētas notekūdeņu attīrīšanas iekārtās (turpmāk – NAI) Daugavas ielā 32, Daugavpilī, Latvijā (turpmāk – Objekts) tiek plānots veikt NAI vadības un automatizācijas sistēmas (turpmāk – VAS) modernizāciju.

2. Plānotās darbības: NAI notekūdeņu attīrīšanas procesa VAS modernizācijas ietvaros paredzēts veikt esošās VAS SCADA nomaiņu, izstrādājot jaunu tehnoloģiskā procesa vadību un ieviešot papildus programmnodrošinājumu, kas veiks tehnoloģiskā procesa optimizāciju (turpmāk – virsvadības sistēma), kā arī sekmēt attīrīto notekūdeņu kvalitātes uzlabošanu, uzstādot jaunus sensorus un citu tehnoloģisko aprīkojumu, veikt NAI kabeļu trašu rekonstrukciju/paplašināšanu[footnoteRef:1], nodrošinot visu tehniskajā specifikācijā un tās 1.1.pielikumā noteikto prasību izpildi, ievērojot NAI tehnoloģiju, kas aprakstīta tehniskās specifikācijas 1.2.pielikumā (turpmāk visi darbi – Darbi): [1:  Jauna datu pārraides tīkla pieslēguma ierīkošanu NAI administrācijas ēkā  nodrošina Pasūtītājs.] 

2.1. VAS tehniskās dokumentācijas izstrāde; 
2.2. veikt esošās VAS galveno kontrolieru nomaiņu, nodrošinot visu NAI tehnoloģisko mezglu apvienošanu vienā vienotā vadības sistēmā:
2.2.1. Esošus AB SLC 5/05 kontrolierus pret vienu jauno rezervēto programmējamo kontrolieri PLC ar pietiekošo I/O kanālu daudzumu visu esošo iekārtu vadībai un kontrolei notekūdeņu attīrīšanas procesam un vienu jauno programmējamo kontrolieri PLC ar pietiekošo I/O kanālu daudzumu visu esošo iekārtu vadībai un kontrolei dūņu atūdeņošanas procesam (kopā – 2 PLC); 
2.2.2. Esošus Siemens SIMATIC S7-200 (2 gab.) un Siemens LOGO! (2 gab.) kontrolierus pret līdzvērtīgiem kontrolieriem ar ieeju/izeju moduļiem ar pietiekošo I/O kanālu daudzumu visu esošo iekārtu vadībai un kontrole;
2.2.3. Esošus digitālus HACH LANGE SD1000 (8 gab.) kontrolierus pret līdzvērtīgiem mūsdienīgiem kontrolieriem;
2.2.4. Pieslēgt pie kopējas vadības sistēmas GRUNDFOSS CU361, izmantojot papildus komunikācijas moduli un Modbus RTU datu pārraides protokolu;
2.2.5. Pieslēgt pie kopējas vadības sistēmas centrifūgu vadības kontrolierus AB Micrologic 1000 (2 gab.) vai citus kontrolierus, kuri tiks uzstādīti veicot centrifūgu nomaiņu;
Visus esošus un jaunuzstādītus kontrolierus paredzēts pieslēgt pie vienas vienotās SCADA sistēmas. SCADA sistēmai jānodrošina visu esošo un paralēli NAI ieviešamo tehnoloģisko iekārtu un iecirkņu pārraudzība un vadība. SCADA sistēmas darbībai paredzēt jauno rezervēto serveri un divas operatora darba stacijas ar visām sistēmas darbībai nepieciešamām licencēm[footnoteRef:2]. SCADA un PLC savienošanai modernizēt datu pārraides tīklu uz Ethernet bāzes, nodrošinot to aizsardzību atbilstoši spēkā esošo normatīvo aktu kiberdrošības prasībām un NIS2 direktīvas prasībām. Bezvadu (WiFi) sakaru kanālus ir pieļaujams izmantot tikai uz nostādinātāju rotējošiem tiltiem izvietoto iekārtu kontrolei un vadībai. SCADA sistēmai jānodrošina lietotāja interfeiss vismaz latviešu valodā. [2:  Piegādātajai datortehnikai un aprīkojumam jāatbilst Tehniskās specifikācijas 1.1.pielikumā, tehniskā piedāvājuma veidnē noteiktajām minimālām prasībām.] 

2.3. Ieviešot VAS modernizāciju, īpaši jāparedz:
2.3.1. Septisko dūņu pieņemšanas stacijas integrācija vadības sistēmā, paredzot visas informācijas, kas pašlaik tiek ievadīta manuāli uz pieņemšanas stacijas pults un reģistrētā papīra uzskaites žurnālā, automātisko ievadīšanu ar reģistrāciju ar RFID karti;
2.3.2. Esošā aerācijas procesa vadības optimizāciju, paredzot individuālo nitrifikācijas un denitrifikācijas fāžu iestatīšanu katrai līnijai individuāli, ar iestatījumu maiņu. Procesa vadības optimizācijai izmantot, t.sk. esošo gaisa putēju gaisa spiediena sensoru, gaisa vārstu pozīciju gaisa vados datu un gaisa plūsmu apjoma datu (katrai aerācijas tvertnei) signālus;
2.3.3. Ieviest virsvadības sistēmu NAI. Prasības sistēmai noteiktas tehniskās specifikācijas 1.1.pielikumā.
Papildus tehniskās specifikācijas 1.1.pielikuma 9.6.1.punkta apakšpunktā "NAI darbības optimizācija lietus laikā" noteiktajām prasībām jānodrošina, ka:
· virsvadības sistēma lietusgāžu laikā optimizē aerācijas procesu. Vadības algoritmi nepārtraukti analizē procesa parametrus un pielāgo aerācijas intensitāti, plūsmu sadalījumu un citus tehnoloģiskos iestatījumus, veicinot suspendēto cietvielu aizturēšanu procesa tvertnēs un samazinot dūņu izskalošanas risku paaugstinātas hidrauliskās slodzes apstākļos. Dinamiska procesa vadība nodrošina efektīvāku attīrīšanas iekārtu bioloģiskās jaudas izmantošanu, uzlabo procesa stabilitāti lietus laikā un palīdz uzturēt attīrītā notekūdens kvalitāti atbilstoši noteiktajām prasībām, vienlaikus optimizējot energoresursu izmantošanu;
· virsvadības sistēma lietusgāžu laikā automātiski aktivizē papildu procesa vadības funkcijas, kas pielāgo galvenos tehnoloģiskos parametrus paaugstinātai hidrauliskajai slodzei;
Tehniskās specifikācijas 1.1.pielikuma 9.6.1.punkta apakšpunktā "Mikseru darbības laika optimizācija" noteiktās prasības jānodrošina vecās attīrīšanas līnijas aerācijas baseinos, jaunās līnijas aerācijas baseinos* un Bio-P tvertnē.
Virsvadības sistēmai jānodrošina lietotāja interfeiss vismaz latviešu valodā.
2.3.4. Esošo dūņu līmeņa mērīšanas sistēmas PULSAR integrēšanu SCADA sistēmā;
2.3.5. Jauno papildus mēriekārtu uzstādīšanu[footnoteRef:3]: [3:  Piegādātajām mēriekārtām jāatbilst Tehniskās specifikācijas 1.1. pielikumā un tehniskā piedāvājuma veidnē noteiktajām minimālajām prasībām.] 

· Divkanālu NH4 analizators – 2 kompl.;
· NO3[footnoteRef:4] analizators/sensors – 2 kompl. (t.i. 1 komplekts vecajai attīrīšanas līnijai un 1 komplekts jaunajai attīrīšanas līnijai); [4:  Visos dokumentos, kuros ir minēts "divkanālu NO₃ analizators/sensors", ar to jāsaprot NO₃ analizators.] 

· Divkanālu PO4 analizators – 2 kompl.;
· Paraugu ņemšanas/filtrēšanas iekārta – 2 kompl.;
· Suspendēto cietvielu sensors – 3 kompl.[footnoteRef:5]; [5:  Jaunie suspendēto cietvielu sensori ir paredzēti uzstādīšanai jaunās attīrīšanas līnijas aerācijas tvertnē (1 komplekts), vecās attīrīšanas līnijas aerācijas tvertnē (1 komplekts) un vecās attīrīšanas līnijas atgriezenisko dūņu līnijā (1 komplekts). Jaunās attīrīšanas līnijas atgriezenisko dūņu līnijā esošais suspendēto cietvielu sensors (1 komplekts) tiek saglabāts un pieslēgts  SCADA. Kopējais esošo un papildus uzstādāmo suspendēto cietvielu sensoru skaits ir 4 komplekti.] 

· Izšķīdušā skābekļa sensors – 4 kompl.;
· Digitālais kontrolieris sensoru signālu pieņemšanai – 8 kompl.
2.3.6. Esošo frekvenču pārveidotāju nomaiņu, lai nodrošināt efektīvu dūņu apsaimniekošanas procesu un uzlabot NAI attīrīšanas efektivitāti;
2.3.7. Elektroenerģijas sistēmas uzskaites sistēmu integrēšanu SCADA sistēmā;
2.3.8. Notekūdeņu temperatūras mērīšanas sensora pieslēgšana un integrēšana SCADA sistēmā.
2.4. [bookmark: _Hlk230254058]Atbilstoši normatīvo aktu prasībām veikt NAI kabeļu trašu rekonstrukciju/paplašināšanu:
2.4.1. izstrādāt būvniecības ieceres dokumentāciju;
2.4.2. veikt būvniecības darbus;
2.4.3. nodrošināt izpildīto būvniecības darbu nodošanu ekspluatācijā;
2.4.4. ievērot Latvijas Republikas normatīvo aktu prasības būvdarbu veikšanai, t.sk. Ministru kabineta 19.08.2014. noteikumus Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
2.5. Plānojot vai veicot darbus Izpildītājs ņemt vērā, ka paralēli VAS modernizācijai Projekta ietvaros NAI tika izpildītas vai tiek plānotas sekojošās darbības:
	NAI iekārtu modernizācijas veidi
	Iekārtu modernizācijas stadija uz 17.07.2026.*

	3 dūņu padeves sūkņu nomaiņa
	Darbi izpildīti – 2025.gada decembris

	4 atgriezenisko dūņu sūkņu nomaiņa jaunajā attīrīšanas līnijā
	Darbi izpildīti – 2025.gada decembris

	2 gaisa pūtēju priekšattīrīšanā nomaiņa
	Darbi izpildīti – 2026.gada janvāris

	2 mehanizēto redeļu priekšattīrīšanā nomaiņa
	Darbi izpildīti – 2026.gada janvāris

	2 centrifūgu nomaiņa
	Noslēgts līgums, darbu izpildes termiņš – 2027.gada jūnijs

	aerācijas sistēmas nomaiņa jaunajā un vecajā attīrīšanas līnijās
	Iepirkums pārtraukts, tiks izsludināts jauns iepirkums

	11 maisītāju nomaiņa (priekšattīrīšanā, aerācijas baseinu tvertnēs, Bio-p tvertnē)
	Iepirkums, piedāvājumu vērtēšana


       *Aktuāla informācija par iepirkumiem pieejama SIA “Daugavpils ūdens” mājas lapā.
2.6. veikt SIA “Daugavpils ūdens” personāla apmācību mēriekārtu apkalpošanā[footnoteRef:6], SCADA un virsvadības sistēmu lietošanā; veikt personāla darbinieku apmācību par VAS energoefektivitātes pārvaldību, ietverot skaidrojumu par vispārējo enerģijas patēriņa vadīšanu un uzraudzību un to, kā uzlabot energoefektivitāti, lai vajadzīgajiem procesiem pastāvīgi nodrošinātu minimālu enerģijas patēriņu. [6:  Pasūtītājs nodrošina, ka mēriekārtu ekspluatāciju, apkalpošanu un ikdienas uzturēšanu veic tikai personāls, kas ir atbilstoši apmācīts līguma ietvaros.] 


3. Darbu izpildes termiņš: 12 mēneši no līguma spēkā stāšanās dienas.
3.1. Izpildītājam ir tiesības pieprasīt Līguma izpildes termiņa pagarinājumu gadījumā, ja Darbu savlaicīgo izpildi ietekmēja NAI tehnoloģiskais process.
3.2. Ja Izpildītājam ir ziņas, ka līguma izpildes termiņa kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Izpildītājam nekavējoties jādara Pasūtītājam zināms arī tas, iesniedzot paskaidrojošo informāciju attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums ar dokumentiem, kas apliecinātu šādu faktu iesniedzams pēc iespējas ātrāk un ne vēlāk kā 5 (piecu) darba dienas kopš brīža, kad Izpildītājs ir uzzinājis, vai viņam vajadzēja uzzināt par šo notikumu vai apstākļiem.

4. Tehniskais atbalsts: Izpildītājam līguma darbības laikā un garantijas laikā jānodrošina tehniskais atbalsts, kurš ietver:
4.1. Pasūtītāja konsultēšana un atbalsts par SCADA sistēmas darbību darba dienās no plkst. 9.00 līdz 16.00. SCADA sistēmas kritisku kļūdu gadījumā, kas būtiski ietekmē vai var izraisīt NAI darbības traucējumus vai apturēšanu, Izpildītājam jānodrošina diennakts (24/7) reaģēšana un problēmas novēršanas uzsākšana. Šim nolūkam Izpildītājs norīko atbildīgo speciālistu, ar kuru Pasūtītājs var sazināties jebkurā diennakts laikā kritisku kļūdu gadījumā. SCADA kritisku kļūdu novēršana 3 stundu laikā no brīža, kad Pasūtītājs par to ir paziņojis Izpildītājam;

4.2. Pasūtītāja konsultēšana un atbalsts virsvadības sistēmas darbības pārtraukumu gadījumā darba dienās plkst. 9:00 – 15:00;

4.3. Pasūtītāja paziņojumu par incidentiem un problēmām darbā ar izstrādāto SCADA un virsvadības sistēmu pieņemšanu 24 stundas diennaktī, 7 dienas nedēļā elektroniskā veidā (e-pastā); paziņojumu par incidentiem un problēmām apstrāde, problēmas novēršana (sazināšanās ar Pasūtītāju – darbu saskaņošana, piekļuves organizēšana u.tml. notiek darba dienās plkst. 9:00 – 16:30.) 2 darba dienu laikā no brīža, kad Pasūtītājs par to ir paziņojis Izpildītājam;

4.4. Tehniskais atbalsts tiek nodrošināts latviešu valodā. Atsevišķos gadījumos, vienojoties ar Pasūtītāju, lai paātrinātu procesus, iespējams izmantot angļu valodu;
4.5. Divas reizes gadā Izpildītājs organizē sanāksmi (attālināti) par ieviestās virsvadības sistēmas darbības rezultātiem, sniedzot pārskatu par sistēmas efektivitāti un ieteikumus notekūdeņu attīrīšanas procesa optimizācijai, t.sk. energoefektivitātes uzlabošanai;

4.6.Izpildītājs nodrošina savlaicīgu visu nepieciešamo NAI VAS sistēmas programmatūras un drošības atjauninājumu uzstādīšanu, iepriekš saskaņojot plānotos darbus ar Pasūtītāju un nodrošinot, ka atjauninājumu veikšanas laikā netiek traucēta NAI tehnoloģisko procesu droša un nepārtraukta darbība.

5. Garantijas termiņš izpildītiem Darbiem ir vismaz 24 (divdesmit četri) mēneši. Garantijas termiņš sākas no dienas, kad tiek parakstīts Galējais pieņemšanas-nodošanas akts.

6. Citas prasības:
6.1. Darbi jāveic neapstādinot notekūdeņu attīrīšanas iekārtu darbību:
· darbi jāveic pakāpeniski, nepārtraucot NAI tehnoloģisko procesu;
· jānodrošina iekārtu darbības traucējumu riska minimizēšana;
· jānodrošina sakaru traucējumu riska minimizēšana starp tehnoloģiskā procesa mezgliem;
· elektroapgādes vai sakaru līniju bojājumu vai pārrāvuma gadījumā Izpildītājam jāpaliek darba vietā tik ilgi, cik nepieciešams, lai atjaunotu iekārtu normālu darbību un nodrošinātu tehnoloģiskā procesa nepārtrauktību;
· ja iekārtu regulēšanas (noregulēšanas) laikā vai pēc tās tiek konstatēti tehnoloģiskā procesa darbības traucējumi, Izpildītājam jāpaliek darba vietā tik ilgi, cik nepieciešams, lai atjaunotu iekārtu normālu darbību un nodrošinātu tehnoloģiskā procesa nepārtrauktību.
6.2. Vadības kontrolieru, ieeju/izeju moduļu un ar tiem saistīto signālu pārvienošanas darbi jāveic tā, lai netiktu apturēts kopējais Daugavpils NAI notekūdeņu attīrīšanas tehnoloģiskais process un tiktu saglabāta nepārtraukta objekta ekspluatācija. Darbu organizācija jāparedz pa tehnoloģiskajiem mezgliem, iekārtu grupām un/vai atsevišķiem signālu blokiem, nepieļaujot vienlaicīgu vairāku kritisku procesu vadības funkciju atslēgšanu.
Esošā vadības sistēma modernizācijas laikā jāuztur darba kārtībā līdz brīdim, kad konkrētā tehnoloģiskā mezgla jaunais kontrolieris, ieeju/izeju moduļi, vadības algoritmi, avārijas un bloķēšanas funkcijas ir pārbaudītas un pieņemtas ekspluatācijā.
Jaunā vadības sistēma iespēju robežās jāizbūvē paralēli esošajai sistēmai, nodrošinot signālu pārbaudi, komunikāciju testēšanu, SCADA vizualizācijas pārbaudi un vadības algoritmu verifikāciju pirms faktiskās signālu pārslēgšanas uz jauno kontrolieri.
Atsevišķo iekārtu un mezglu atslēgšanas periods pārslēgumu veikšanai nedrīkst pārsniegt 3 stundas.
[bookmark: _Hlk230356199]6.3. Darbu izpildes rezultātā nodrošināt NAI attīrīto notekūdeņu atbilstību Eiropas Parlamenta un Padomes direktīvā (ES) 2024/3019 noteiktajām prasībām attiecībā uz kopējā slāpekļa un fosfora maksimāli pieļaujamajām koncentrācijām: kopējais slāpeklis 10 mg/l un kopējais fosfors 0.7 mg/l, t.sk. ka visas mēneša un nedēļas kopējā fosfora koncentrācijas nepārsniegtu 0.7 mg/l [footnoteRef:7]. [7:  NAI nodrošina gada vidējo kopējā slāpekļa un kopējā fosfora koncentrāciju atbilstību Eiropas Parlamenta un Padomes direktīvā (ES) 2024/3019 noteiktajām koncentrācijām, tomēr pēc kopēja fosfora vairāku mēnešu 2022.-2025.gadu dati liecina, ka esošo notekūdeņu attīrīšanas procesu nepieciešams pilnveidot, lai samazinātu kopējo fosforu un sasniegtu, ka visas mēneša un nedēļas kopēja fosfora koncentrācijas arī nepārsniegtu 0.7 mg/l. Informācija par NAI notekūdeņu attīrīšanas kopējā slāpekļa un kopējā fosfora faktiskajām vidējām 2022.-2024.gada koncentrācijām pieejama 2-ūdens pārskatos. Pēc līguma noslēgšanas Pasūtītājs nodrošinās Izpildītājam pieeju 2025.-2026.gadu paraugu testēšanas rezultātiem, kā arī aktuālajiem paraugu testēšanas rezultātiem līguma darbības laikā.] 

6.4. Pēc līguma noslēgšanas pēc attiecīga pieprasījuma Izpildītājam tiks nodrošināta pieeja detalizētai NAI dokumentācijai, kas nepieciešama Darbu izpildei.
6.5. Izpildītājs Darbu veikšanai nodrošina Piedāvājumā norādītos apakšuzņēmējus un speciālistus.
6.5.1. Izpildītājam ir jānodrošina, lai tā pieaicināto speciālistu profesionālās kvalifikācijas sertifikāti būtu spēkā visā Darbu izpildes laikā.
6.5.2. Izpildītāja speciālistus, kurus tas iesaistījis Līguma izpildē, par kuriem sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
6.5.3. Izpildītāja speciālistu vai apakšuzņēmēju var nomainīt, ja Izpildītāja piedāvātais speciālists vai apakšuzņēmējs atbilst Iepirkuma nolikumā noteiktajām prasībām, kas attiecas uz attiecīgo speciālistu vai apakšuzņēmēju.
6.6. Izpildītājam 5 (piecu) dienu laikā no Līguma noslēgšanas datuma jāiesniedz Pasūtītājam detalizētu Laika grafiku. Izpildītājam 5 (piecu) dienu laikā no Pasūtītāja rakstiskā brīdinājuma par Laika grafika neievērošanu saņemšanas ir jāaktualizē Laika grafiks, iesniedzot to Pasūtītājam.
6.7. Pirms būvdarbu daļas uzsākšanas Izpildītājam ir rakstiski jāsaskaņo ar Pasūtītāju vietas, kuras nepieciešamas Izpildītāja būvizstrādājumu, mehānismu, tehnikas, aprīkojuma, materiālu u.c. izvietojumam būvdarbu izpildes laikā.
[bookmark: _Hlk230260293]6.8. Izpildītājs nodrošina, ka visi Darbu izpildes laikā radītie elektrisko un elektronisko iekārtu atkritumi un citi atkritumi tiks apsaimniekoti atbilstoši Atkritumu apsaimniekošanas likuma un atkritumu apsaimniekošanas jomas normatīvo aktu prasībām – tiks nodrošināta to savākšana, atkalizmantošana, sagatavošana pārstrādei un reģenerācijai, kā arī pārstrāde vai reģenerācija sadarbībā ar attiecīgu piesārņojošās darbības atļauju saņēmušu komersantu.
6.9. Būvdarbu rezultātā radušos atkritumus, ko iespējams reģenerēt atbilstoši Latvijas Republikas spēkā esošajiem normatīvajiem aktiem atkritumu apsaimniekošanas jomā, jānodod licencētam būvgružu pārstrādes operatoram.
6.10. Izpildītājs nodrošina, ka būvniecības darbu laikā tiks nodrošināti labākie pieejamie tehniskie risinājumi trokšņu, putekļu un piesārņojuma emisiju samazināšanai.
6.11. Visā līguma darbības laikā (t.sk. garantijas laikā) Izpildītājs nodrošina ķimikāliju/reaģentu un rezerves daļu piegādi visu jaunu uzstādītu mēriekārtu darbības nodrošināšanai.
6.12. Attālināta pieslēgšanās NAI VAS sistēmai ir pieļaujama tikai ar Pasūtītāja rakstisku atļauju, iepriekš iesniedzot pieprasījumu, kurā norādītas konkrētas personas un veicamie darbi. Izpildītāja pienākums ir nodrošināt kontroli pār to, lai NAI VAS sistēmai pieslēgtos tikai ar Pasūtītāju saskaņotas personas un tikai iepirkuma līgumā paredzēto darbu izpildei.
6.13. Pasūtītājs un Izpildītājs Līguma izpildes gaitā rīko sanāksmes pēc nepieciešamības, par to Izpildītājam un Pasūtītājam savstarpēji vienojoties. Sanāksmes notiek SIA “Daugavpils ūdens” telpās pēc adreses: Ūdensvada ielā 3 vai Daugavas ielā 32, Daugavpilī. Sanāksmes tiek protokolētas, par ko atbildīgs Pasūtītājs. Izpildītājam ir jānodrošina sava pilnvarotā pārstāvja piedalīšanas sanāksmēs.
6.14. Gadījumā, ja nolikumā un tā pielikumos tiek konstatētas pretrunas, Izpildītājs ievēro dokumentācijā noteiktās stingrākās prasības.
6.15. Lai nodrošināt ilgtspējīgu iepirkumu īstenošanu Pretendentam ir jānodrošina zaļā iepirkuma prasības, kas ir noteiktas Tehniskā piedāvājuma veidnē.

7. Tehniskās specifikācijas pielikumi:
1.1.pielikums – SIA “Automation Engineering” dokumentācija Daugavpils valstspilsētas NAI vadības un automatizācijas sistēmas modernizācijai;
1.2. pielikums – Daugavpils NAI tehnoloģisko risinājumu apraksts;
1.3. pielikums – Valsts vides dienesta 26.06.2026. vēstule Nr. Nr. 2.4/AP/5788/2026.


Tehniskās specifikācijas sagatavošanas datums 26.05.2026.

Tehniskās specifikācijas aktualizēšanas datums 17.07.2026.

